“บีทีเอส” รับสิทธิ “คนละครึ่ง เฟส 3-เพิ่มกำลังซื้อ” ซื้อตั๋วโดยสารทุกสถานี
BTS เปิดรับสิทธิโครงการ "คนละครึ่ง เฟส 3-เพิ่มกำลังซื้อ” ซื้อตั๋วโดยสารรถไฟฟ้าบีทีเอส และรถไฟฟ้าสายสีทองทุกสถานี
BTS เปิดรับสิทธิโครงการ "คนละครึ่ง เฟส 3-เพิ่มกำลังซื้อ” ซื้อตั๋วโดยสารรถไฟฟ้าบีทีเอส และรถไฟฟ้าสายสีทองทุกสถานี
1 ก.ค. 2564

นายสุรพงษ์ เลาหะอัญญา กรรมการผู้อำนวยการใหญ่ บริษัท ระบบขนส่งมวลชนกรุงเทพ จำกัด (มหาชน) ผู้ให้บริการรถไฟฟ้าบีทีเอส แจ้งว่าในวันที่ 1 กรกฎาคม 2564  เป็นวันแรกซึ่งประชาชนที่ลงทะเบียนเข้าร่วม โครงการ “คนละครึ่ง” เฟส 3 และโครงการ “เพิ่มกำลังซื้อ” จะสามารถใช้เงินสนับสนุนจากทางภาครัฐบาลที่ต้องการช่วยเหลือ และแบ่งเบาภาระของประชาชนที่ได้รับผลกระทบจากวิกฤติเชื้อไวรัสโคโรนา 2019 (โควิด-19) และช่วยลดภาระค่าใช้จ่ายในการเดินทาง ลดการสัมผัสเงินสด และสร้างความปลอดภัย มั่นใจในการเดินทางให้กับประชาชน
ทั้งนี้บริษัทฯ ได้ดำเนินการตามมาตรการที่รัฐบาลขอความร่วมมือ  ซึ่งผู้โดยสารที่มีการลงทะเบียนในโครงการ “คนละครึ่ง” เฟส 3 และ โครงการ “เพิ่มกำลังซื้อ” จะสามารถเริ่มชำระค่าโดยสารรถไฟฟ้าบีทีเอส และรถไฟฟ้าสายสีทอง ได้ตั้งแต่วันที่ 1 กรกฎาคม 2564 ถึงวันที่ 31 ธันวาคม 2564 ซึ่งประเภทบัตรโดยสารที่รับชำระผ่านทั้ง 2 โครงการ ได้แก่ บัตรโดยสารเที่ยวเดียว (Single Journey Card) สามารถมาติดต่อขอรับสิทธิได้ที่ห้องจำหน่ายตั๋วทุกสถานี
สำหรับกลุ่มผู้ได้สิทธิในการใช้เพื่อชำระค่าโดยสารรถไฟฟ้า มีดังนี้
1.ผู้โดยสารถือบัตรประชาชน
2.ผู้โดยสารถือบัตรสวัสดิการแห่งรัฐ
3.ผู้โดยสารที่โหลดแอปพลิเคชั่น เป๋าตัง